open-index/open-wikipedia-markdown huggingface dataset:
פסאיק

**פסאיק** (באנגלית: **Passaic**) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-16 בניו ג'רזי והחמישית בצפיפותה. מקור השם הוא משבט הלנאפי ופירושו הוא עמק.

ראשוני המתיישבים שהגיעו בשנת 1678 היו סוחרים הולנדים, שהתמקמו במספר מקומות נוספים. במאה ה-19 העיר החלה להתפתח עקב היותה מרכז מסחרי חשוב והיא הוכרזה כעיר בשנת 1873.

לפסאיק יש את אחת הקהילות היהודיות האורתודוקסיות הגדולות בניו ג'רזי, עם יותר מ-20 בתי כנסת ואוכלוסייה יהודית אורתודוקסית של כ-15,000 איש, יחד עם העיירות לייקווד, טינק וג'קסון. הקהילה היהודית מרוכזת ברובה בדרום מערב העיר (הידוע כפסאיק פארק).

בין המפורסמים שנולדו או גדלו בעיר: זלמן שפירו, מייקל ג'יי. פולארד, פול ראד, זואי סלדנה, מייקל אייגן וליזה וייל.

## קישורים חיצוניים

* 
* 

## הערות שוליים

קטגוריה:ניו ג'רזי: ערים
קטגוריה:יישובים שהוקמו ב-1679
Jüdische Allgemeine

**Jüdische Allgemeine** ("חדשות יהודיות כלליות") הוא כתב העת בעל התפוצה הגבוהה ביותר של יהדות גרמניה. כותרת המשנה שלו היא "שבועון לפוליטיקה, תרבות, דת וחיים יהודיים".

## מורשת
ה-Jüdische Allgemeine רואה את עצמו ממשיך המסורת העיתונאית של העיתונים הליברליים הגדולים של המאות ה-19 וה-20 ובפרט ה-Allgemeine Zeitung des Judenthums*,* שנוסד ב-1837, התמזג בפרסום CV-Zeitung של האגודה המרכזית של אזרחים גרמנים בני הדת היהודית ב-1922 ובנובמבר 1938 כפו השלטונות הנאציים את סגירתו.

## היסטוריה
העיתון נוסד בשנת 1946 כעיתון הקהילה היהודית למחוז נורדריין וסטפאליה. בסיסו היה בדיסלדורף. שמו שונה ל"עיתון הקהילה היהודית לאזור הבריטי" באותה שנה. לאחר שינויי שם נוספים, העיתון נקרא מ-1973 Allgemeine Jüdische Wochenzeitung (שבועון חדשות יהודי כללי) ו-Jüdische Allgemeine מ-2002. המייסד והעורך הראשי הראשון היה העיתונאי קרל מרקס, שמת ב-1966.

צוות העורכים עבר לבון ב-1985 ולברלין ב-1999. ההוצאה והמערכת נמצאים ליד בית לאו בק, מקום מושבה של המועצה המרכזית של יהודי גרמניה.

העיתון קיבל את פרס העיתון האירופי במרץ 2003 על הטיפוגרפיה ובנובמבר 2009 - בקטגוריה "עמוד ראשון של שבועון".

## מוציא לאור ועורך
המוציאה לאור היא המועצה המרכזית של היהודים בגרמניה. המועצה מממנת כשליש מהעלויות. מודעות ומנויים, כל אחד, תורמים שליש נוסף. עקב הירידה בהכנסות מפרסום בשנים האחרונות השקיעה המועצה יותר ויותר. משנת 2000 עד 2003 היה מישל פרידמן סגן יו"ר המועצה, ובתקופה זו קיבל על עצמו את תפקיד עורך העיתון.

בשנת 2010, המערכת בגרמניה כללה שבעה עורכים ושני עורכים ראשיים, כתבים בישראל ובארצות הברית וכתבים חופשיים במדינות רבות אחרות.

ב-30 בספטמבר 2011, כריסטיאן במה (Böhme), העורך הראשי מאז 2005, עזב את העיתון בהסכמה הדדית. בהודעה לעיתונות ציינה המועצה דעות שונות על שילוב העיתון היהודי במבני המועצה בתור הסיבה. העובדים חששו שהשינוי המתוכנן בעיתון עלול להפוך אותו ל"דובר מטעם". מחליפו היה דטלף דוד קאושקה (Kauschke).

## מכירות
ה-*Jüdische Allgemeine* נמכר דרך קיוסקים ומנויים. בין השנים 2002 ל-2014 התמודד העיתון עם הירחון *Jüdische Zeitung,* שמתח ביקורת על המועצה, ועם מתחרהו ברוסית *Evreiskaja gazeta*. כתוצאה מכך, מ-2002 עד 2006 פחתה תפוצתו. התפוצה לא דווחה מאז אפריל 2021.

## אתר אינטרנט
לעיתון יש אתר מאז 2003. לאחר חזרה להוצאה מודפסת באביב 2010, יש באתר טקסטים מעודכנים מדי יום בנוסף למהדורה השבועית המודפסת. ב-*Jüdische Allgemeine* צופים כ-310,000 משתמשים ייחודיים בחודש והאתר משיג כ-634,000 צפיות בדפים בחודש (ממוצע בדצמבר 2019).

## ראו גם
* הקהילה היהודית בברלין

## ספרות

* Ralph Giordano (Hrsg.): *Narben, Spuren, Zeugen. 15 Jahre Allgemeine Wochenzeitung der Juden in Deutschland.* Verlag der Allgemeinen Wochenzeitung der Juden in Deutschland, Düsseldorf 1961.


## קישורים חיצוניים

* 
* www.juedische-allgemeine.de
* Werke aus dem Verlag der Allgemeinen Wochenzeitung der Juden in Deutschland im Katalog der Deutschen Nationalbibliothek. ב: portal.dnb.de. הספרייה הלאומית הגרמנית

## הערות שוליים

קטגוריה:עיתונות יהודית
קטגוריה:יהדות גרמניה
בית ליאו בק

**בית ליאו בק** (בגרמנית: **Leo-Baeck-Haus**) הוא בניין בן ארבע קומות ברחוב טוכולסקי ברובע מיטה בברלין. הוא נקרא על שם הרב ליאו בק ונבנה בשנת 1906/07 על ידי האדריכל יוהאן הוניגר בתמיכתו הכספית של נתן ברנשטיין.

## היסטוריה ושימוש
באוקטובר 1907 עבר בית המדרש הגבוה למדעי היהדות לבניין במה שהיה אז ארטילרישטראסה 14. הבניין היה בבעלות הקהילה היהודית של ברלין. בתקופת השלטון הנאצי נאלצו היהודים לסגור את בית המדרש והבניין ככל הנראה הופקע. לאחר 1945 הבניין שימש את בית החולים שאריטה וכן כבניין מגורים בגרמניה המזרחית. בשנות ה-90, ועידת התביעות, המייצגת בעלים יהודים קודמים, קיבלה את הבית בחזרה והעבירה אותו למועצה המרכזית של יהודי גרמניה. לאחר הסבה עם שיפוץ כולל, ב-1999 מוקם שם מטה המועצה. המועצה קרא לבניין על שם הרב ליאו בק, שלימד במקום זה בבית המדרש בין השנים 1912–1943. משתמשים נוספים של בית ליאו בק הם העיתון השבועי "Jüdische Allgemeine", הקונגרס היהודי האירופי והקונגרס היהודי העולמי.

## קישורים חיצוניים

* המועצה המרכזית של היהודים בגרמניה

קטגוריה:ברלין: מבנים
קטגוריה:יהדות ברלין
ג'ייקוב ארטיסט

**ג'ייקוב ארטיסט** (באנגלית: **Jacob Artist** נולד ב-17 באוקטובר 1992) הוא שחקן, זמר ורקדן אמריקאי. הוא ידוע בעיקר בזכות תפקידיו כג'ייק פאקרמן בסדרת הדרמה הקומית של פוקס *[[Glee]]* וכברנדון פלטשר בססדרת דרמת המותחן קוונטיקו. 

## קורות חיים
האמן נולד בבאפלו, ניו יורק לדרל וג'ודית ארטיסט, וגדל בוויליאמסוויל, ניו יורק.  אביו הוא אפרו אמריקאי, ואילו אמו ממוצא פולני.  יש לו אחות צעירה בשם ג'נה. הוא למד בבית ספר בקהילתי בבפאלו, ניו יורק.

בשנת 2010, סיים ארטיסט את לימודיו בתיכון וויליאמסוויל סאות' סמסטר מוקדם, והתקבל לבית הספר ג'וליארד למגמת ריקוד. עם זאת, הוא דחה את לימודיו בג'וליארד כדי להמשיך בקריירת משחק. 

## קריירה
לאחר סיום התיכון, ארטיסט עבר ללוס אנג'לס, שם הופיע בפרק של הסדרה "Bucket &; Skinner's Epic Adventures" ובסרט הטלוויזיה הלגונה הכחולה: התעוררות. ביולי 2012, הוא לוהק לסדרת הדרמה הקומית-מוזיקלית של פוקס, Glee בתור ג'ייק פאקרמן, אחיו למחצה הצעיר של נואה "פאק" פאקרמן. הוא החל להופיע בבכורה של העונה הרביעית ושודרג לצוות השחקנים הראשי בעונה החמישית.  בסיום הסדרה ב-2015, הוא הופיע ב-36 פרקים.

בשנת 2015, ארטיסט הצטרף לסדרת הדרמה-מותחן של ABC קוונטיקו, וגילם את התפקיד של ברנדון פלטשר, מגויס ל- FBI באקדמיית ההדרכה בקוונטיקו, וירג'יניה. ארטיסט שיחק בתפקיד אורח בתור טוד קונורס בפרק התשיעי של סדרת אנתולוגיית האימה אימה אמריקאית: רואנוק.  לאחר מכן כיכב לצד ג'ון קיוזאק ואלר קולטריין בסרט המתח "כסף הדמים".  ארטיסט משחק בתפקיד חוזר בעונה השנייה של "The Arrangement" בתור ווס בלייקר. 

בשנת 2019, ארטיסט הופיע בתפקיד חוזר בתור אייזק בסדרת הקומדיה הסוריאליסטית "Now Apocalypse".  לאחר מכן הוא שיחק לצד כוכבת קוונטיקו לשעבר, ג'ואנה ברדי, בקומדיית ההתבגרות "The Get Together" משנת 2020. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא פולני
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
בני טראורה

**בני אדאמה טראורה** (בצרפתית: **Bénie Adama Traoré**; נולד ב-30 בנובמבר 2002 בחוף השנהב) הוא כדורגלן איבוארי המשחק בעמדת החלוץ בקבוצת בזל.

## קריירת מועדונים
טראורה גדל במחלקת הנוער של מימוסאס. ב-14 בינואר 2021 חתם בהאקן מליגת העל השוודית, והחל לשחק בקבוצה הבוגרת של המועדון.

ביולי 2023 חתם לארבע שנים בשפילד יונייטד, שהעפילה בסיום עונת 2022/2023 לפרמייר ליג.

## תארים
;האקן
* הגביע השוודי (1): 2022/2023

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני האקן
קטגוריה:כדורגלני שפילד יונייטד
קטגוריה:כדורגלני נאנט
קטגוריה:כדורגלני פ.צ. בזל
קטגוריה:ספורטאים זרים בשוודיה
קטגוריה:ספורטאים איבוארים באנגליה
קטגוריה:ספורטאים איבוארים בצרפת
קטגוריה:ספורטאים איבוארים בשווייץ
קטגוריה:איבוארים שנולדו ב-2002
ולאדן קובאצ'ביץ'

**ולאדן קובאצ'ביץ**' (בסרבית: **Владан Ковачевић**; נולד ב-11 באפריל 1998 בבאניה לוקה שבבוסניה והרצגובינה) הוא כדורגלן בוסני המשחק בעמדת השוער בקבוצת נוריץ' סיטי.

## קריירת מועדונים
קובאצ'ביץ' גדל במחלקות הנוער של ז'לייזניצ'אר באניה לוקה וסרייבו. בשנת 2018 החל לשחק בקבוצה הבוגרת של סרייבו במסגרת ליגת העל של בוסניה והרצגובינה, במדיה ערך 79 הופעות ליגה וזכה בשתי אליפויות בוסניה והרצגובינה ובשני גביעי בוסניה והרצגובינה.

ב-18 ביוני 2021 חתם קובאצ'ביץ' בראקוב צ'נסטוחובה מליגת העל הפולנית.

ב-1 ביולי 2024 עבר קובאצ'ביץ' לקבוצת הפאר הפורטוגלית ספורטינג ליסבון תמורת 4.8 מיליון יורו.

## תארים
;סרייבו
* אליפות בוסניה והרצגובינה (2): 2018/2019, 2019/2020
* הגביע הבוסני (2): 2018/2019, 2020/2021

;ראקוב צ'נסטוחובה
* אליפות פולין (1): 2022/2023
* הגביע הפולני (1): 2021/2022
* הסופר קאפ הפולני (2): 2021/2022, 2022/2023

## קישורים חיצוניים

## הערות שוליים

קטגוריה:כדורגלנים בוסנים
קטגוריה:שוערי כדורגל בוסנים
קטגוריה:כדורגלני סרייבו
קטגוריה:כדורגלני ראקוב צ'נסטוחובה
קטגוריה:כדורגלני ספורטינג ליסבון
קטגוריה:כדורגלני לגיה ורשה
קטגוריה:כדורגלני נוריץ' סיטי
קטגוריה:בוסנים שנולדו ב-1998
אבראהים עאדל

**אבראהים עאדל עלי מוחמד חסן** (בערבית: **إبراهيم عادل محمد علي حسن**, בתעתיק מדויק: **אבראהים עאדל עלי מחמד חסן**; נולד ב-23 באפריל 2001 בפורט סעיד שבמצרים) הוא כדורגלן מצרי המשחק בעמדת קשר הכנף בקבוצת אל ג’זירה מליגת העל של איחוד האמירויות הערביות ובנבחרת מצרים.

## קריירת מועדונים
עאדל גדל במחלקת הנוער של פירמידס. בשנת 2019 החל לשחק בקבוצה הבוגרת של המועדון במסגרת ליגת העל המצרית.

## קריירה בינלאומית
עאדל נכלל בסגל נבחרת מצרים לטורניר הכדורגל באולימפיאדת טוקיו בשנת 2020.

ב-30 בספטמבר 2021 ערך את הופעת הבכורה שלו בנבחרת מצרים הבוגרת, בניצחון 2-0 על נבחרת ליבריה במשחק ידידות.

הוא היה חלק מסגל הנבחרת לטורניר גביע אפריקה לאומות 2021 בשנת 2022, אך לא שיחק בטורניר.

נכלל בסגל הנבחרת האולימפית של מצרים לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים מצרים
קטגוריה:קשרי כדורגל מצרים
כדורגלני אל-ג'זירה
קטגוריה:כדורגלני נבחרת מצרים
קטגוריה:כדורגלנים מצרים באולימפיאדת טוקיו (2020)
קטגוריה:כדורגלני גביע אפריקה לאומות 2021
קטגוריה:כדורגלנים מצרים באולימפיאדת פריז (2024)
קטגוריה:כדורגלני גביע אפריקה לאומות 2025
קטגוריה:מצרים שנולדו ב-2001
טייאני ריינדרס

**טייאני ריינדרס** (בהולנדית: **Tijjani Martinus Jan Reijnders Lekatompessy**; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מנצ'סטר סיטי מהפרמייר ליג ובנבחרת הולנד.

## קריירת מועדונים
ריינדרס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018.

ב-30 באוגוסט 2017 חתם ריינדרס בא.ז. אלקמאר מליגת העל ההולנדית. ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018.

ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה. בסך הכל ערך 8 הופעות ליגה במדי המועדון.

לאחר תקופת ההשאלה חזר ריינדרס לא.ז. אלקמאר. בסך הכל ערך 96 הופעות ליגה במדי המועדון, בהן הבקיע תשעה שערים.

ב-19 ביולי 2023 חתם ריינדרס על חוזה לחמש שנים במילאן מהסרייה א'. ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024. ב-11 בנובמבר כבש את שער הבכורה שלו בסרייה א' בתיקו 2-2 נגד לצ'ה. ב-22 באוקטובר 2024 כבש שער בכורה בליגת האלופות כשכבש צמד נגד קלאב ברוז'. ב-5 בנובמבר ריינדרס כבש בניצחון של מילאן על ריאל מדריד בסנטיאגו ברנבאו. בעונת 2024/2025 סיים עם 10 שערי ליגה, נבחר להרכב העונה של הליגה ולקשר העונה.

ב-11 ביוני 2025, מנצ'סטר סיטי הודיעה על החתמתו לחמש שנים עבור 55 מיליון יורו. 6 ימים לאחר מכן, הוא ערך את הופעת הבכורה שלו בניצחון 2-0 על וידאד קזבלנקה במסגרת גביע העולם למועדונים. ב-16 באוגוסט כבש את שער הבכורה שלו בניצחון 4-0 על וולברהמפטון וונדררס במסגרת המחזור הראשון של הפרמייר ליג. הוא גם בישל את השער השני במשחק לארלינג האלנד.

## קריירה בינלאומית
ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024.

נכלל בסגל נבחרת הולנד לטורניר יורו 2024.

## חיים אישיים
אביו הוא כדורגלן העבר מרטין ריינדרס  ששיחק בהולנד, ארצות הברית ופינלנד.

אחיו הוא הכדורגלן אליאנו ריינדרס המשחק בפרסיב בנדונג מליגת העל האינדונזית ובנבחרת אינדונזיה.

אמו ממוצא אינדונזי.

## תארים
;מילאן
* הסופר קאפ האיטלקי: 2024/2025

;מנצ'סטר סיטי
* גביע הליגה האנגלי: 2025/2026 

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני זוולה
קטגוריה:כדורגלני א.ז. אלקמאר
קטגוריה:כדורגלני ואלבייק
קטגוריה:כדורגלני מילאן
קטגוריה:כדורגלני מנצ'סטר סיטי
קטגוריה:כדורגלני נבחרת הולנד
קטגוריה:ספורטאים הולנדים באיטליה
קטגוריה:ספורטאים הולנדים באנגליה
קטגוריה:כדורגלני יורו 2024
קטגוריה:הולנדים ממוצא אינדונזי
קטגוריה:הולנדים שנולדו ב-1998
דמיאן פיסארו

**דמיאן ניקולאס פיסארו ונוקאו** (בספרדית: **Damián Nicolás Pizarro Huenuqueo**; נולד ב-28 במרץ 2005) הוא כדורגלן צ'יליאני המשחק בעמדת החלוץ בלה האבר בהשאלה מאודינזה.

## קריירה
פיסארו החל את הקריירה שלו במחלקת הנוער של אוניברסידד דה צ'ילה, ואף עזב את משפחתו על מנת להתמקד בקריירה שלו. מאמן מחלקת הנוער של קולו-קולו, הזמין את פיסארו לתקופת ניסיון בקבוצה. תוך עשר דקות של צפייה במשחק שלו, הוא החליט להחתים אותו, והחלוץ הצעיר הצטרף לקבוצה בשנת 2020.

לאחר ש-62 שחקנים של קולו-קולו נשלחו לבידוד בשל מגפת הקורונה, פיסארו ערך את הופעת הבכורה שלו בהפסד ביתי של 0–2 מול אודקס איטליאנו ב-28 באוקטובר 2021. למרות ההפסד, הופעתו של פיסארו קיבלה סיקור חיובי על ידי אמצעי התקשורת בצ'ילה. פיסארו חיכה עד שנת 2023 בכדי להופיע שוב עם הקבוצה, ולאחר שהחלוץ הראשי ליאנדרו בנגאס נפצע, פיסארו תפס את מקומו וכבש את השער היחיד של קולו-קולו בהפסד של 1–3 לקוברסאל ב-18 במרץ 2023.

לאחר הופעות טובות במשחקיו הראשונים עם קולו-קולו, פיסארו הוערך על ידי מאמנו גוסטבו קינטרוס, שאמר כי אין לו "תקרה" מבחינת הפוטנציאל שלו.
## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:חלוצי כדורגל צ'יליאנים
קטגוריה:כדורגלני קולו-קולו
קטגוריה:כדורגלני נבחרת צ'ילה
קטגוריה:כדורגלני אודינזה
קטגוריה:צ'יליאנים שנולדו ב-2005
קטגוריה:כדורגלני לה האבר
תומאזו פובגה

**טומאזו פובגה** (באיטלקית: **Tommaso Pobega**; נולד ב-15 ביולי 1999) הוא כדורגלן איטלקי שמשחק בעמדת הקשר בבולוניה בהשאלה ממילאן ובנבחרת איטליה.

## קריירה
טומאזו פובגה הופיע במשחקי ידידות עם הקבוצה הבוגרת של מילאן לקראת עונת 2016/2017.

ב-23 באוגוסט 2018, פובגה הצטרף למועדון טרנאנה מהסרייה ג', בהשאלה לעונת 2018/2019.

ב-15 ביולי 2019, פובגה הצטרף בהשאלה לפורדנונה מהסרייה ב'. ב-11 באוגוסט 2019, ערך פובגה את הופעת הבכורה שלו במועדון ואף כבש את השער הראשון שלו עבור הקבוצה בדקה ה-44 בהפסד 2-1 מול פרלפי סאלו בסיבוב השני של הקופה איטליה.

ב-24 באוגוסט 2020, פובגה חתם על חוזה חדש עם מילאן עד ל-30 ביוני 2025. ב-23 בספטמבר 2020, פובגה הצטרף בהשאלה לעולה החדשה בסרייה א' באותה תקופה, ספציה. ב-27 בספטמבר 2020, פובגה ערך את הופעת הבכורה שלו עם ספציה בהפסד 4-1 מול ססואולו. ב-1 בנובמבר 2020, כבש את שערו הראשון בסרייה א' בהפסד 4-1 מול יובנטוס.

פובגה חזר למילאן לעונת 2021/2022. הוא ערך את הופעתו הראשונה עם הקבוצה הבוגרת ב-17 ביולי 2021, בניצחון 0-6 על פרו ססטו במשחק ידידות.

ב-5 באוגוסט 2022, פובגה האריך את חוזהו עד ל-30 ביוני 2027. פובגה כבש את שערו הראשון במדי מילאן ב-14 בספטמבר 2022, נגד דינמו זאגרב במסגרת שלב הבתים בליגת האלופות.

ב-24 באוגוסט 2024 הושאל פובגה אל בולוניה. ב-3 בדצמבר כבש שער בכורה במועדון בניצחון 4-0 על מונצה בגביע, חמישה ימים לאחר מכן כבש בתיקו 2-2 נגד יובנטוס. פובגה זכה בתואר הראשון שלו בקריירה עם בולוניה, הקופה איטליה. ב-22 ביולי 2025 הושאל לעונה נוספת במועדון.

## נבחרת לאומית
ב-5 בנובמבר 2021, פובגה זומן לראשונה לנבחרת איטליה, עבור צמד המשחקים נגד נבחרת שווייץ ונבחרת צפון אירלנד במסגרת מוקדמות מונדיאל 2022.
## תארים
;בולוניה 1909
* קופה איטליה: 2024/2025

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני מילאן
קטגוריה:כדורגלני ספציה
קטגוריה:כדורגלני פורדנונה
קטגוריה:כדורגלני טורינו
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:איטלקים שנולדו ב-1999
קליפטון (ניו ג'רזי)

**קליפטון** (באנגלית: **Clifton**) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-11 בניו ג'רזי.

ראשוני המתיישבים האירופאיים הגיעו לאזור במאה ה-17 ובשנת 1679 נתנו שבט הלנאפי המקומי שטח של 11,000 דונם לאורך נהר פסאיק  למתיישבים הולנדים בראשות הנס פרדריק. השם המודרני של העיר נגזר מהצוקים (באנגלית: clif) של הר גארט, הגובל בשכונת אלביון פלייס בחלקה המערבי של העיר. שהתמקמו במספר מקומות נוספים. קליפטון הוכרזה כעיר בשנת 1917.

קליפטון היא פרבר מגוון של העיר ניו יורק, קצת יותר מ-16 קילומטרים ממערב לעיר. בעיר מרכזי קניות רבים וכן המשרד הראשי של חברת אבטחת המידע "Comodo".

בעיר יש קהילה יהודית אורתודוקסית הגובלת עם קהילת העיר פסאיק ולפיכך שותפה איתה במוסדות חינוך ודת ואף בעירוב משותף.

בין המפורסמים שנולדו או גדלו בעיר: דייוויד צ'ייס, מאט מיאזגה, נינה אריאנדה, רייצ'ל זגלר וג'ון סדה.

## קישורים חיצוניים

* 
* 

## הערות שוליים

קטגוריה:ניו ג'רזי: ערים
קטגוריה:יישובים שהוקמו ב-1917
אנדרייה מאידבאץ

**אנדרייה מאידבאץ** (בסרבית: **Андрија Мајдевац**; נולד ב-7 באוגוסט 1997 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ.

## קריירת מועדונים
מאידבאץ גדל במחלקת הנוער של נפרדק קרושבאץ. בשנת 2015 החל לשחק בקבוצה הבוגרת של המועדון במסגרת ליגת העל הסרבית. בהמשך שיחק במועדונים טמניץ', דינמו ורנייה ואינדיה מליגת המשנה הסרבית.

ב-1 ביולי 2018 חתם מאידבאץ בבלזן מליגת העל המלטזית. הוא ערך 33 הופעות ליגה במדי המועדון, בהן הבקיע 21 שערים.

ב-28 בינואר 2020 הושאל מאידבאץ עד לתום עונת  לא.א.ל. לימסול מליגת העל הקפריסאית. בתום העונה חתם במועדון באופן קבוע. בסך הכל ערך 31 הופעות ליגה במדי המועדון, בהן הבקיע שבעה שערים. בחצי השני של עונת  הושאל מאידבאץ לאתניקוס אחנס מליגת העל הקפריסאית, במדיה ערך 15 הופעות ליגה והבקיע ששה שערים.

ב-17 ביולי 2022 חתם מאידבאץ על חוזה לעונה אחת בנובי פאזאר. הוא ערך 30 הופעות ליגה במדי המועדון, בהן הבקיע 12 שערים, ובתום עונת  סיים את חוזהו במועדון והפך לשחקן חופשי.

## קישורים חיצוניים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני נפרדק קרושבאץ
קטגוריה:כדורגלני א.א.ל. לימסול
קטגוריה:כדורגלני אתניקוס אחנס
קטגוריה:כדורגלני דברצן
קטגוריה:כדורגלני פאנטוליקוס
קטגוריה:סרבים שנולדו ב-1997
פאראטה

**פאראטה** (בהינדי: **परांठा**; באנגלית: **Paratha**) הוא לחם שטוח ועגול העשוי מקמח חיטה מלא ונפוץ במדינות תת-היבשת ההודית.

בצק הפאראטה עשוי לרוב מקמח חיטה מלא בשם אטה שאותו מרדדים עם מים ומלח, מקפלים את הבצק משמנים עם גהי או שמן וממלאים בפירה, פניר וירקות או בשר.

הפאראטה נחשב למנה ראשונה. בדרך כלל אוכלים אותו לצד חביתה, חמאה, צ'אטני, חמוצים, קטשופ, יוגורט או ראיטה.

השם "פאראטה" נגזר מצמד המילים פאראט (Parat) ואטה (Atta), שפירושם שכבות של בצק מבושל בשפת הסנסקריט.

## היסטוריה
הלחם מוזכר לראשונה באנציקלופדיה בסנסקריט שנכתבה על ידי סומשווארה השלישי במאה ה-12.

המקורות המדויקים של הפאראטה אינם ברורים, שכן היא התפתחה עם הזמן מלחם שטוח פשוט יותר. עם זאת, לחמים שטוחים היו חלק מהמסורת הקולינרית של תת-היבשת ההודית במשך אלפי שנים.

## גרסאות
ללחם הפאראטה גרסאות שונות ומלבד הגרסה הבסיסית קיימות גם גרסאות נוספות:
* **אלו פאראטה** (**Aloo Paratha**): לחם פיקנטי, ממולא בתפוח אדמה מבושל ובצל.
* **צ'ילי פאראטה** (**Chili Parotha**): לחם חריף הממולא בצ'ילי.
* **גובי פאראטה** (**Gobi Paratha**): לחם ממולא בכרובית וירקות.
* **מוגלאי פאראטה** (**Mughlai Paratha**): לחם ממולא המטוגן בשמן עמוק במילוי ביצה ובשר טחון, גרסה זו נפוצה בבנגלדש.
* **מורטל פאראטה** (**Murthal Paratha**): לחם ממולא הנפוץ באזור דלהי.
* **פאראטה רוטי** (**Paratha Roti**): לחם שנמרח בחמאה מזוקקת (גהי) ולאחר מכן מבושל על מחבת טאווה.

## קישורים חיצוניים

* מתכון להכנת פאראטה, באתר השולחן

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:לחם
איסט אורנג'

**איסט אורנג' **(באנגלית: **East Orange**) היא עיר במחוז אסקס שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-17 בניו ג'רזי.

בשנת 1666 30 משפחות מהמושבה ניו הייבן שבקונטיקט החליטו לעזוב את המושבה והתיישבו במספר נקודות לאורך נהר פסאיק . איסט אורנג' הייתה בתחילה חלק מניוארק והייתה ידועה במקור כהרי ניוארק. ב-7 ביוני 1780, תושבי העיר של הרי ניוארק הצביעו באופן רשמי בעד אימוץ השם אורנג', אך רק ב-13 במרץ 1860 התאגדה אורנג' רשמית כעיר. מיד לאחר מכן, העיר החדשה החלה להתפצל לקהילות קטנות יותר, בעיקר בגלל מחלוקות מקומיות לגבי העלויות של הקמת מחלקות משטרה, כיבוי אש וכבישי אגרה. דרום אורנג' התאגדה ב-26 בינואר 1861, פיירמאונט (מאוחר יותר הפכה לחלק מווסט אורנג') ב-11 במרץ 1862, איסט אורנג' ב-4 במרץ 1863 וווסט אורנג' (כולל פיירמאונט) ב-14 במרץ 1863.

חלקים מהעיר הם חלק מאזור ארגוני עירוני (UEZ), אחד מ-32 אזורים המכסים 37 עיריות ברחבי ארצות הברית.

בין המפורסמים שנולדו או גדלו בעיר: ג'יימס בליש, דיון וורוויק, ריצ'רד ת'יילר, קווין לטיפה, גורדון מקריי, ברווין נייט ואנני אוקלי. איתמר בן-אב"י גם התגורר בעיר עד פטירתו בשנת 1943.

## קישורים חיצוניים

* 
* 
## הערות שוליים

קטגוריה:ניו ג'רזי: ערים
קטגוריה:יישובים שהוקמו ב-1863
מבשלת התרבות

[שמאל|ממוזער|250x250 פיקסלים| מבשלת התרבות ו[שדרות שנהאוזר]]
**מבשלת התרבות** (בגרמנית: **Kulturbrauerei**) היא מתחם בניינים בן 25,000 מ"ר בברלין.

## היסטוריה
במקור נבנתה ופעלה כמבשלה. החצרות והארכיטקטורה הייחודית שלה מוגנות כאנדרטה מאז 1974 והיא אחת הדוגמאות הבודדות שהשתמרו היטב של אדריכלות תעשייתית בברלין מסוף המאה ה-19.

## מבשלת התרבות היום
מבשלת התרבות נתמכת על ידי קרן נאמנות בשם טרויהאנדאנשטאלט (Treuhandanstalt) ומופעלת באופן מסחרי כמרכז תרבות בשכונת קולוויץ ברובע פרנצלאואר ברג (פנקו). היא כוללת בתי קולנוע, תיאטראות, מועדונים וחדרי אירועים. היא שוכנת קרוב לתחנת הרכבת התחתית של ברלין אברסוואלדר שטראסה.

כיום מתקיימים במבשלת התרבות אירועים, קונצרטים ופסטיבלים קבועים.

ארגונים שהתיישבו באתר של מתחם המבשלה לשעבר הם:
* Kino in der Kulturbrauerei, קולנוע עם שמונה מסכים, אחד מהתיאטראות הראשונים בברלין
* תיאטרון רמבזמבה
* PANDA Nicht nur Russisches Theatre (פנדה – תיאטרון לא רק לרוסים), מקום אירוע לקונצרטים רוסיים, קריאה וכו'.
* Literaturwerkstatt Berlin/ lyrikline.org – תחנת קריאה
* משרד וסטודיו של להקת 17 Hippies
* מסעדת פרנץ ופרנץ קלוב (שנודעה בעבר בשם פרנץ-קלאב)
* Kesselhaus in der Kulturbrauere – אולם אירועים
* Alte Kantine – אולם אירועים
* סודה קלאב, מועדון ריקודים
* מועדון 23, מועדון ריקודים
* פאלה – אולם אירועים
* Schule für Bildende Kunst und Gestaltung – בית ספר לאמנות
* המוזיאון במבשלת התרבות – מוזיאון על חיי היומיום בגרמניה המזרחית, קרן בית ההיסטוריה
* Ch. Links Verlag, הוצאה לאור
* be.bra verlag, הוצאה לאור
* אוניברסיטת ניו יורק, סניף ברלין
* Berlin on Bike, מארגן טיולי אופניים
* מרכז מידע לתיירים TIC
* Quandoo, פלטפורמת הזמנת מסעדות

## קישורים חיצוניים

*  
* אתר ברלין באופניים 
* סודה קלאב במבשלת התרבות 

## הערות שוליים

קטגוריה:גרמניה: אדריכלות
קטגוריה:ברלין: מבנים
טל שביט (כלכלן)

**טל שביט** (נולד ב-20 בספטמבר 1974) הוא כלכלן ופרופסור מן המניין במחלקה לכלכלה ומנהל עסקים באוניברסיטת אריאל. שביט עוסק במחקריו בכלכלה התנהגותית ובכלכלת אושר.

## ביוגרפיה
טל שביט נולד וגדל בחדרה. שביט היה עתודאי, ולאחר שסיים תואר בכלכלה וניהול בפקולטה להנדסת תעשייה וניהול בטכניון, שירת ביחידה הטכנולוגית של חיל המודיעין. לאחר שחרורו מצה"ל סיים את לימודי התואר השני בכלכלה (M.Sc) בטכניון. בשנת 2006 השלים לימודי דוקטורט במחלקה לכלכלה באוניברסיטת בן-גוריון בנגב. בשנת 2005 הצטרף לבית הספר למנהל עסקים של המסלול האקדמי המכללה למינהל, שם עסק במחקר, מילא תפקידי ניהול אקדמיים וכן כיהן כדיקן בית הספר. בשנת 2020 הצטרף למחלקה לכלכלה ומנהל עסקים באוניברסיטת אריאל, ושימש כראש התכנית לתואר שני (MBA) במנהל עסקים. הוא חבר בוועדת המינויים העליונה של האוניברסיטה.

בנוסף לפעילותו האקדמית עוסק שביט בקידום ניהול האושר של עובדים, ובשימור האיזון בין עבודה לבית ומרצה ומייעץ לארגונים שונים. משמש גם כדירקטור חיצוני בבית ההשקעות אינפיניטי.

## פעילות מחקרית
שביט מרבה לעסוק במחקריו בשילוב בין חשיבה כלכלית ותיאוריה כלכלית ובין רגשות ואושר. בין היתר חקר את הגורמים המשפיעים על העדפות זמן והיכולת לדחות סיפוקים ואת הקשר בין רגשות לבין תפיסת סיכון. חלק ממחקריו עוסק בתחום כלכלת האושר ובכלים לניהול האושר. מחקריו מיישמים תיאוריה כלכלית ומודלים כלכליים לבחינת שימור וצמיחת האושר לטווח הארוך תוך בדיקה אמפירית, על ידי שימוש בשאלונים, סקרים וניסויים כלכליים.

הוא מעורב במספר פעילויות אקדמיות נוספות, ובין היתר הוא חבר מערכת ועורך משנה בכתבי עת בתחום הכלכלה ההתנהגותית דוגמת Journal of Behavioral and Experimental Economics.

## חיים אישיים
שביט נשוי ואב לשלושה ילדים. מתגורר בגבעתיים.

## קישורים חיצוניים

* טל שביט, באתר של אוניברסיטת אריאל בשומרון 
* 
* 

## הערות שוליים

קטגוריה:סגל אוניברסיטת אריאל בשומרון
קטגוריה:בוגרי תיכון חדרה
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת בן-גוריון בנגב
קטגוריה:חוקרי כלכלה התנהגותית
קטגוריה:כלכלנים ישראלים
קטגוריה:חדרה: אישים
קטגוריה:ישראלים שנולדו ב-1974
המוזיאון במבשלת התרבות

**המוזיאון במבשלת התרבות** (בגרמנית: **Museum in der Kulturbrauerei**) הוא מוזיאון להיסטוריה גרמנית עכשווית. התערוכה הקבועה מתמקדת בחיי היומיום בגרמניה המזרחית. המוזיאון שוכן במתחם בניינים שנקרא "מבשלת התרבות" (Kulturbrauerei) ברובע פרנצלאואר ברג וברובע פנקו בברלין ומכאן שמו.

נושא התערוכה הקבועה שמציג המוזיאון הוא "חיי היומיום בגרמניה המזרחית". הוא מראה את המתח בין הציפיות של המערכת הפוליטית לבין תנאי החיים האמיתיים של תושבי גרמניה המזרחית. אוסף העיצוב התעשייתי מאגד מוצרים, פוסטרים, חומרי ארכיון ותצלומים המתעדים את ההיסטוריה של העיצוב והתרבות בחיי היומיום באזור הכבוש הסובייטי ולימים במזרח גרמניה. התערוכה מורכבת מכ-800 חפצים מקוריים וכן למעלה מ-200 מסמכים, הקלטות סרטים וקול ודוחות ביוגרפיים.

המוזיאון פתח את שעריו ב-2013. הוא ממוקם במבשלת שולטהייס לשעבר, שהיא כיום אתר מוגן. קרן בית ההיסטוריה (Haus der Geschichte der Bundesrepublik Deutschland) פיתחה את הבניין ההיסטורי הזה עבור מוזיאון מודרני. הכניסה חינם.

המוזיאון מציע מדריך שמע בחינם לתערוכה הקבועה באנגלית, גרמנית, ספרדית, צרפתית ואיטלקית.

## קישורים חיצוניים

* 
* הדרכה קולית של המוזיאון
* אתר מבשלת התרבות 

## הערות שוליים

קטגוריה:גרמניה: מוזיאונים להיסטוריה
קטגוריה:ברלין: מוזיאונים
ברכיה הלוי

**רבי ברכיה הלוי** היה רב ופייטן בפרובנס במאה ה-12, אחיו הצעיר של רבי זרחיה הלוי (בעל המאור).

## ביוגרפיה
ר' ברכיה הלוי נולד בסביבות שנת 1130 לרבי יצחק הלוי, מתלמידי החכמים בגירונה, שהיגר לפרובנס והתיישב בנרבונה. אחיו הגדול היה רבי זרחיה הלוי (הרז"ה) בעל ספר המאור, שמזכיר אותו בספרו ספר המאור הגדול ואף הקדיש לו כמה משיריו. מצויות בידינו התכתבויות של שני האחים, ובהן גם שאלות ששאל רבי ברכיה את אחיו הגדול. לא ידוע לנו רבות על קורות חייו, אך ככל הנראה הוא לא ישב בלוניל אלא בנרבונה. תא שמע מעריך כי עם שובו של הרז"ה לגירונה היה שם אחיו. ידועים לנו מספר פיוטים שחיבר.

## צאצאיו
ידועים שמותיהם של שנים מבניו: האחד, רבי יהודה בן ברכיה (ריב"ב), מחבר שיטת ריב"ב - פירוש על הלכות הרי"ף, המבוסס הרבה על תורת דודו בעל המאור. בן נוסף הוא רבי יצחק בן ברכיה, פייטן. לעיתים החליפו בינו ובין בן דודו רבי יצחק בן זרחיה.

## פיוטיו
חיבר קדושתא לשבת פרה שהשתמרה במחזורי נוסח קטלוניה. הקדושתא מופיעה בחלק מכתבי היד של נוסח פרובנס, שכנראה מייצגים את מנהג לנגדוק, אך בכתבי יד אחרים, וכן במנהג פרובנס הנדפס, מופיעה קדושתא אחרת. בכתיבת הקדושתא, הלך בדרך פייטני ספרד הקלאסיים, ושילב בתוכה לאחר פיוטי ה"מגן", ה"מחיה" וה"משלש" פזמונים הכתובים בסגנון ספרדי.

ישראל דוידזון מונה 8 פיוטים ממנו: אודה אתכם, אשמתי ואשמו, בוחן לבות, בנים בלבב, ברבות עתים, ברום גלגל, המן על, שובו שובבים. עוד 5 פיוטים מר' ברכיה פרסם אברהם יצחק כ"ץ: אל נערץ מסוד קדושים, בניהם רחם כמאז, בנים מבית עבדים, בסוד אלהים אין לחקור, יום לך רעיוני ננהים. נוסף להם פיוט אזהרות שחיבר לשבת קודם חג הסוכות.

## לקריאה נוספת
* בנימין בר-תקוה, **סוגות וסוגיות בפיוט הפרובנסלי והקטלוני**, באר שבע תשס"ט.
* ישראל מ' תא-שמע, '''רבי זרחיה הלוי בעל המאור ובני חוגו''', ירושלים: תשנ"ג, עמ' 15-16.
* אברהם יצחק כ"ץ, **יגל חזון** : חמישים שירים חדשים מתקופת ספרד / יוצאים לאור לראשונה, על-פי כתב-יד מברצלונה באוסף גינצבורג במוסקבה, עם מבואות והערות מאת אברהם יצחק כ"ץ. ירושלים: מ. ניומן, 1964.
* 
* אוצר הגדולים, ג, הכהן, נפתלי יעקב, תשכ"ז - תש"ל, ערך קעז.

## הערות שוליים

קטגוריה:פייטני פרובנס וקטלוניה
קטגוריה:יהודי פרובאנס במאה ה-12
יונינה גרבר-טלמון

**יונינה גרבר-טלמון** (8 באוגוסט 1923 – 27 באפריל 1966) הייתה פרופסור לסוציולוגיה ב. הניחה את היסודות למחקר הסוציולוגי של התנועה הקיבוצית.

## תולדות חייה
נולדה בשם יונינה גרבר בפתח תקווה לפרומה ואריה. אמה, פרומה פירסט, גדלה אצל הרב יוסף רוזין. אביה, אריה-ליאון גרבר, היה נכד למייסדי פתח תקווה. בשנת 1940 החלה ללמוד באוניברסיטה העברית וכתבה את עבודת המאסטר ואת עבודת הדוקטורט בהנחיית מרטין בובר. נושא עבודת הדוקטורט שלה היה "זמן מיתי והיסטורי בחברות פרימיטיביות וארכאיות", ושילב מחקר חברתי עם מושגים פילוסופיים. בשלהי המנדט הבריטי נשלחה, יחד עם בעלה שמריהו טלמון, למחנות המעצר בקפריסין, שם לימדו במסגרת סמינר רוטנברג, בית ספר להשכלת מבוגרים שהפעילה קבוצת סטודנטים ומורים מן האוניברסיטה העברית. עם שובם מקפריסין הייתה קצינת סעד בחזית ירושלים במלחמת העצמאות.

לאחר סיום הדוקטורט נסעה להשתלמות בבית הספר לכלכלה של לונדון. עם חזרתה לישראל בשנת 1951 הצטרפה לצוות המחלקה לסוציולוגיה, שכלל אז את שמואל נח אייזנשטדט, יוסף בן-דוד ויעקב כ"ץ, ולימדה בה עד לפטירתה ממחלה קשה בגיל 42.

משנת 1953 התמקד מחקרה בתנועה הקיבוצית, בדגש על דפוסי המשפחה בקיבוץ. במקביל עסקה גם בחקר הסוציולוגיה של הדת ושל תנועות דתיות. מערך המחקר על הקיבוץ התבסס על שיתוף פעולה הדוק עם כמה מן התנועות הקיבוציות, והיה גם סדנת לימוד לסוציולוגים ישראליים צעירים רבים. פירות המחקר התפרסמו בספר לאחר מותה.

התגוררה בשכונת ארנונה שבירושלים עם בן זוגה ושתי בנותיהם.

## מספריה
* יונינה טלמון-גרבר, יחיד וחברה בקיבוץ: מחקרים סוציולוגיים, ירושלים: הוצאת ספרים ע"ש י"ל מאגנס, תש"ל.

## לקריאה נוספת
* על פרופסור יונינה גרבר-טלמון ז"ל: דברים שנאמרו לזכרה ע"י יהושע אריאלי, יוסף בן-דוד, אריק כהן, יעקב כ"ץ ביום השלושים לפטירתה, י' בסיון תשכ"ו, 25 במאי 1966, ירושלים: הוצאת ספרים ע"ש י"ל מאגנס, תשכ"ו.

## ראו גם
* רשימת כתביה בקטלוג הספרייה הלאומית

## קישורים חיצוניים

## הערות שוליים

2023 07
קטגוריה:סוציולוגים ישראלים
קטגוריה:סוציולוגיות ישראליות
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:ארנונה (שכונה): אישים
קמח אטה

**קמח אטה** (בהינדי: **आटा**; באנגלית: **Atta Flour**) הוא קמח חיטה מלא שמקורו במדינות תת-היבשת ההודית.

הקמח עשוי מחיטת דורום והוא משמש להכנת לחמים שטוחים כגון צ'פאטי, רוטי, נאן, פאראטה ופורי.

פירוש המילה "אטה" (Atta), בשפת ההינדי הוא דגן מלא.

## קישורים חיצוניים

* מידע על קמח פאראטה, באתר Kannammacooks

## הערות שוליים

קטגוריה:קמח
קטגוריה:מגדנאות
קטגוריה:המטבח ההודי
קטגוריה:המטבח הפקיסטני
פלורנס הלנה מקגיליברי

**פלורנס הלנה מקגיליברי**, באנגלית: **Florence Helena McGillivray** 1 במרץ 1864 - 7 במאי 1938), הייתה ציירת נוף קנדית הידועה בסגנון הפוסט-אימפרסיוניסטי שלה. היא התגוררה באוטווה מ-1914 עד 1928. היא גם הייתה מורה.

## ביוגרפיה
פלורנס מקגיליברי נולדה בעיר פיקרינג שבמערב קנדה ב-1 במרץ 1864.  היא הייתה הילדה האחת-עשרה מתוך שלושה עשר ילדים, והבת הצעירה ביותר של האיכר המהגר הסקוטי, ג'ורג' מקגיליברי (1813–1894) ואשתו, קרוליין אמיליה פותרגיל מקגיליברי (1828–1909).

בשנת 1870 עברה המשפחה לוויטבי, אונטריו. הנכס עדיין ברשותם של צאצאיו של ג'ורג' מקגיליברי. הילדים למדו בבית ספר תיכון בוויטבי, ומכיוון שפלורנס מקגילברי הפגינה כישרון אמנותי בשנותיה הראשונות, היא למדה בבית הספר לאמנות במרכז אונטריו (מכללת אונטריו לאמנות) בטורונטו, שם למדה אצל ויליאם קרויקשנק. לאחר מכן, החלה לקחת שיעורים פרטיים ממורים כמו לושיוס ריצ'רד אובריאן. 
ממוזער|348x348 פיקסלים|אמצע החורף, 1918
בשנות ה-90 של המאה ה-19, מקגיליברי נודעה בציור על חרסינה. מ-1892 עד 1905, היא עבדה כמורה לאמנות בבית ספר לבנים, פיקרינג קולג' בפיקרינג, אונטריו, ובוויטבי במכללת הנשים של אונטריו בתור אמנית תושבת מ-1906 עד 1923.

ב-1912 היא נסעה לצרפת כדי ללמוד באקדמיה דה לה גרנדה שאומייר אצל לוסיאן סיימון ואמיל-רנה מנארד (1862–1930). אבל ההשראה האמיתית שלה הייתה האמן פרדריק פיביג  ואף שהתנסתה בהתחלה במגוון רחב של סגנונות פוסט-אימפרסיוניסטיים,  היא החלה לעבוד בסגנון שמשקף את השפעתו, כולל שימוש בסכין ועם יישום כבד יותר של צבע. באותה שנה, היא הציגה את עבודתה החדשה בסלון לאמנויות יפות. 

### קריירה
ממוזער|357x357 פיקסלים|נמל סנט אנטוני
בשנת 1913, מקגילברי הציגה את הציור שלה "סיפוק" בסלון האמנויות היפות בפריז.[5] היא חזרה לקנדה ב-1914 עקב פרוץ מלחמת העולם הראשונה. השלב הפורה והתוסס ביותר בקריירה האמנותית שלה התרחש במהלך שנות העשרים של המאה ה-20 בזמן שהתגוררה באוטווה, שם הקימה סטודיו ברחוב פרנק. עבודתה מתקופה זו עשירה בצבע ובמרקם, המשקפת את היצירה הפוסט-אימפרסיוניסטית שפגשה באירופה. השיטה שלה לעיבוד צורות באזורי צבע מרובים המיושמים במקומות עם סכין צבעים וקווים שחורים חזקים מסביב לצורות, גרמו לעבודתה לבלוט בקנדה של ימיה.  טכניקה זו הייתה השראה לטום תומסון, שהעריץ אותה ואמר עליה, "היא אחת הטובות".

מקגילברי הייתה אחת האמניות הראשונות שציירו את הנוף של צפון אונטריו וקוויבק. עבודתה תיארה מקומות רבים על נהר גטינו, נהר ואל-דה-בואה, נהר אוטווה בפורט-קולונג וסצנות רבות נוספות של קנדה ומחוצה לה במקומות כמו אירופה, ברמודה, ג'מייקה, טרינידד, ברבדוס ואיי בהאמה. היא הייתה חלק מקבוצת האמנים שחיברה בין ההשקפה הרומנטית-ריאליסטית של אמני הרכבת בשנות השמונים והתשעים של המאה ה-19 לבין תצפית הנוף שאפיינה את עבודתה של קבוצת השבעה וחסידיה לאחר מלחמת העולם הראשונה. 

### שנים מאוחרות
מקגיליברי נסעה רבות בחיפוש אחר נופים חדשים לצייר. ב-1930, (באמצע שנות ה-60 לחייה) קנתה מקגילברי בית בטורונטו שם פרשה. היא המשיכה לצייר בעיקר מהסקיצות שצברה מרחבי העולם. בשנת 1937, מריון לונג ציירה את דיוקנה. מקגיליברי מעולם לא נישאה ולא היו לה ילדים.

נפטרה בטורונטו ב-7 במאי 1938, בגיל 74, ונקברה בבית הקברות של אושאווה.

## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1864
קטגוריה:נפטרות ב-1938
פטר ראטקוב

**פטר ראטקוב** (בסרבית: **Петар Ратков**; נולד ב-18 באוגוסט 2003) הוא כדורגלן סרבי שמשחק בעמדת החלוץ בלאציו מהסרייה א' ובנבחרת סרביה.

## קריירת מועדונים
פטר ראטקוב נולד ב־18 באוגוסט 2003 בבלגרד. וגדל באקדמיה של באצ'קה טופולה, ב-3 במרץ 2021 ערך ראטקוב את הופעת הבכורה שלו בקבוצה הבוגרת בהפסד 1–3 לכוכב האדום בלגרד, במסגרת ליגת העל הסרבית.

ב-18 ביוני 2023, חתם ראטקוב על חוזה ל-5 שנים ברד בול זלצבורג מהבונדסליגה האוסטרית.

ב-8 בינואר 2026 חתם ראטקוב בלאציו מהסרייה א'.

## קריירה בינלאומית
ב-14 באוקטובר 2023 ערך ראטקוב את הופעת הבכורה שלו בנבחרת סרביה, בהפסד 1–2 לנבחרת הונגריה במסגרת מוקדמות יורו 2024.

ראטקוב נכלל בסגל נבחרת סרביה לטורניר יורו 2024.

## קישורים חיצוניים

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:בלגרד: כדורגלנים
קטגוריה:כדורגלני באצ'קה טופולה
קטגוריה:כדורגלני רד בול זלצבורג
קטגוריה:כדורגלני לאציו
קטגוריה:כדורגלני נבחרת סרביה
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:סרבים שנולדו ב-2003
שיר סתיו

"**שיר סתיו**" (בצרפתית: "**Chanson d'automne**" בתרגומים לעברית נקרא גם בשמות נוספים) – שירו המפורסם ביותר של המשורר הצרפתי פול ורלן. פורסם לראשונה בשנת 1866.

## תוכן השיר
השיר פורסם לראשונה בקובץ השירים הראשון של המשורר שיצא לאור - Poèmes saturniens (שירים שבתאיים) בשנת 1866.

בשיר זה מדמה המשורר את כוחות הטבע המאפיינים את הסתיו לחייו של האדם. קולות הרוח נשמעות כמו קולות הכנור הפוצעות את לבו של האדם, שזמנו נגזר ומותו קרוב מתמיד. לקראת סוף השיר האדם אינו אלא עלה נושר אשר נידף ברוח הסתיו.

המשפטים הקצרים, המדודים והחרוזים הפכו את השיר לאחד מהמפורסמים בשירה הצרפתית.

## השיר במסגרת [[המערכה בנורמנדי|הפלישה לנורמדי]]

ב-1 ביוני 1944 שודרו שלושת השורות הראשונות של השיר ברדיו לונדון ששידר בצרפתית לצרפת הכבושה. היה זה סימן מוסכם לתנועת ההתנגדות הצרפתית שהפלישה תתרחש בתוך שבועיים.

ב-5 ביוני בשעה 23:15 שודרו שלושת השורות הבאות של השיר. היה זה סימן שהפלישה תחל תוך 48 שעות והגיע הזמן שהמחתרת בצרפת תחל בפעילות חבלנית, בעיקר חבלות במסילות הרכבת.

## הלחנה

השיר עובד מחדש, הולחן והושר בידי שארל טרנה בשנת 1940. ייתכן שהפופולריות של השיר גרמה לכך ששיר זה שימש את המחתרת הצרפתית לשידור הודעת צופן המרמזת על הפלישה הקריבה.

מילים מהשיר שולבו בשירו של סרז' גינסבורג - "Je suis venu te dire que je m'en vais".

## תרגומים לעברית

השיר תורגם לראשונה בידי זאב ז'בוטינסקי בשנת 1911 . להלן השיר בשפת המקור ותרגומו של ז'בוטינסקי:

תרגומים נוספים לעברית נעשו על ידי אלה אמיתן, אביב עקרוני, חמוטל בר-יוסף, זיוה שמיר, עמינדב דיקמן ואורנה ליברמן.

## קישורים חיצוניים

*פול ורלן, משורר מקולל מאת ד”ר אורנה ליברמן
*

## הערות שוליים

קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:המערכה בנורמנדי
קטגוריה:שירים על הסתיו
עונת 2012/2013 בליגה הלאומית בכדורסל

**עונת 2012/2013 ב[[הליגה הלאומית בכדורסל|ליגה הלאומית בכדורסל]]** היא העונה ה-47 של הליגה השנייה בחשיבותה בכדורסל בישראל.

עירוני נס ציונה זכתה באליפות הליגה לאחר שגברה בסדרת הגמר על מכבי הוד השרון ועלתה לראשונה בתולדותיה לליגת העל.

## קבוצות

ארבע-עשרה קבוצות השתתפו בליגה. הפועל תל אביב זכתה באליפות הליגה הלאומית העונה הקודמת ועלתה לליגת העל. מכבי קריית ביאליק ומכבי עירוני קריית גת עלו בתום העונה הקודמת מהליגה הארצית. בעקבות ההחלטה להגדיל את מספר הקבוצות בליגת העל, לא היו קבוצות שירדו מליגת העל בתום העונה הקודמת לליגה הלאומית בעונה זו. מספר הקבוצות בליגה עמד בסימן שאלה במהלך קיץ 2012. הפועל יקנעם/מגידו והפועל קריית טבעון עמק יזרעאל נקלעו לקשיים כלכליים ולהפועל לב השרון, שירדה לליגת הארצית בתום העונה הקודמת, הוצע להמשיך לשחק בלאומית, אך גם היא סירבה מטעמים כלכליים. באיגוד הכדורסל פנו למספר קבוצות מהליגה הארצית והפועל גליל עליון הסכימה להצעה לעלות לליגה הלאומית. במהלך הקיץ פורקה השותפות של טבעון עם עמק יזרעאל וגם השותפות של מגידו עם יקנעם. טבעון ומגידו התאחדו ונרשמו לליגה בשם הפועל קריית טבעון/מגידו.

## טבלת הליגה

כך דורגו קבוצות הליגה בתום העונה הסדירה:

## פלייאוף עליון
8 הקבוצות שהעפילו משלב העונה הסדירה התמודדו בסדרות הטוב מ-3 ברבע ובחצי הגמר והטוב מ-5 בגמר לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה בשלב רבע וחצי הגמר את המשחק הראשון והשלישי. המדורגת נמוך יותר אירחה את המשחק השני. בשלב הגמר אירחה המדורגת גבוה יותר את המשחקים הראשון והשלישי, ומדורגת נמוך יותר את המשחקים השני והרביעי. בסיום הפלייאוף זכתה עירוני נס ציונה באליפות והעפילה לליגת העל.

### רבע הגמר

### חצי הגמר

עירוני נס ציונה גברה על עירוני רמת גן בזכות קליעת עונשין של טל קרפלס בסיום המשחק השלישי. רמת גן הגישו ערעור בטענה כי העבירה על קרפלס בוצעה לאחר סיום המשחק, אך הערעור נדחה.

### גמר

המשחק השלישי בסדרה הוכרע לאחר ארבע הארכות. זהו המשחק בו מספר הנקודות שנקלעו הוא הגדול ביותר באותה עונה והעשירי בהיסטוריה של הליגה.

## פלייאוף תחתון

שש הקבוצות שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.

שש הקבוצות שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.

קריית גת וקריית ביאליק נשרו לליגה הארצית.

## הערות שוליים

קטגוריה:2012 בישראל: כדורסל
קטגוריה:2013 בישראל: כדורסל
קטגוריה:תחרויות כדורסל ב-2012
קטגוריה:תחרויות כדורסל ב-2013
קטגוריה:עונות בליגה השנייה בכדורסל בישראל
סיב אופטי מיקרו-מבני

**סיבים אופטיים מיקרו-מבניים (MOF)** הם מוליכי גל אופטיים שבהם הולכת הגל מתקבלת באמצעות מניפולציה של מבנה הסיב במקום מניפולציה של מקדם השבירה שלו. ניתן לייצר סיבים מיקרו-מבניים כך שהאור המובל בסיב מתפשט באוויר, ובכך להפחית את האפקטים הלא-ליניאריים שקשורים במעבר בתווך אחר.

ממוזער|סיב מיקרו-מבני מסוג גביש פוטוני בעל ליבה חלולה.

## עיקרון פעולה
בסיבים אופטיים קונבנציונליים, האור מונחה בתווך על ידי ניצול תכונת ההחזרה הפנימית המוחלטת. ההנחיה מתרחשת בתוך ליבה בעלת מקדם שבירה גבוה ממקדם השבירה של החומר שמסביבה. השינוי במקדם השבירה מתקבל על ידי בחירת חומרים שונים לליבה ולחיפוי, או על ידי הוספת מזהמים לזכוכית באופן שונה עבור הליבה והחיפוי.

בשונה מגישה זו, בסיבים מיקרו-מבניים הסיבים מורכבים מחומר אחד (בדרך כלל סיליקה) והנחיית האור מתקבלת באמצעות נוכחות של חורי אוויר באזור המקיף את הליבה המוצקה. החורים מסודרים לרוב בתבנית מחזורית דו-ממדית מסביב לליבה, אולם ניתן להשתמש גם בדפוסים אחרים של חורי אוויר, בפרט - כאלו שאינם מחזוריים. סידור מחזורי של חורי האוויר מסביב לליבה משומש לרוב ב-"סיבי גביש פוטוניים", בהם ההתפשטות בתווך מתרחשת כתוצאה מהחזרה מלאה בשל אפקט פס אנרגיה פוטוני.

## סוגים
ממוזער|איור סכמטי של שני הסוגים העיקריים של סיבים מיקרו-מבניים. סיב ליבה מלאה (שמאל) לעומת סיב פס-אנרגיה פוטוני (ימין).
ישנם שני סוגים עיקריים של סיבים אופטיים מיקרו-מבניים:
# סיבי ליבה מלאה, בהם מבנה מחזורי של תעלות אוויר מייצר הורדה של מקדם השבירה של החיפוי, ומאפשר התקדמות של האור בתווך המרכזי.
# סיבי פס-אנרגיה פוטוני, שבהם האור עובר בתעלת אוויר מרכזית, בעוד שתעלות אוויר אחרות מסביבה מייצרות מבנה שריגי של גביש-פוטוני, ומונעות מהאור לצאת מהתעלה המרכזית.

#### סיבים מיקרו-מבניים מבוססי מקדם שבירה
סיבים אופטיים מיקרו-מבניים המבוססים על תעלות אוויר העוברות לכל אורכם חוזרים נהגו לראשונה על ידי קייזר ושות' כבר ב-1974. החוקרים מרטלי וקנינג הבינו שמבנים גבישיים מחזוריים הם לא המבנה האידיאלי ביותר עבור יישומים מעשיים, והגו את הרעיון להשתמש במבנים שאינם מחזוריים ובכך לקבל הפסדי הספק קטנים יותר כאשר הסיב מעוקל.

#### סיבי גביש פוטוני
ממוזער|איור סכמטי של סיב מיקרו-מבני מסוג גביש פוטוני, בו ניתן לראות בכחול את מעטה הסיב, ובתוכו ניתן לראות מערך מחזורי של תעלות אוויר המשמשות כשריג מרחבי וכולאות את האור שעובר בליבה.
סיבי גביש פוטוניים הם גרסה של הסיבים המיקרו-מבניים שהגו קייזר ושות', בה ניסו החוקרים לשלב את רעיונות הפער הפוטוני של יא ושות'. ייצור סיב כזה נעשה בצורה פשוטה יחסית, בה מערך סיבי זכוכית נערם ואז ונמשך לשני הצדדים בכדי להצר אותו וליצור סיבים אופטיים ממנו. עקרון הפעולה של הסיבים הראשונים מסוג זה לא התבסס על הפער הפוטוני אלא על ידי שינויים חכמים במקדמי השבירה מהם היו עשויים הסיבים במערך, אך עם זאת השם של הטכנולוגיה הזאת נשמר מסיבות היסטוריות, למרות שיש חוקרים המעדיפים לקרוא לסיבים אלה "סיבים עבים" או בפשטות סיבים אופטיים מיקרו-מבניים.

### יתרונות של סיבים אופטיים מיקרו-מבניים
סיבים אופטיים קונבנציונליים מתסמכים על אפקט ההחזרה הפנימית המלאה, ולכן כאשר הסיב מכופף מספיק, זווית הפגיעה של האור בסיב קטנה מהזווית הקריטית וכך חלק מההספק מתבזבז על אור שיצא ממסלולו. תכונה זו מוחלשת מאוד בסיבים אופטיים מיקרו-מבניים, כיוון שפער האנרגיה בגביש הפוטוני הנוצר לא מאפשר לאור לברוח ממסלולו גם בכיפוף משמעותי במיוחד.

## הערות שוליים

קטגוריה:פוטוניקה
קטגוריה:סיבים אופטיים
הפלנטריום של צייס

ממוזער| הפלנטריום של צייס בברלין
ממוזער| המקרן לשעבר של הפלנטריום (הוצא משימוש ב-2014)
**הפלנטריום של צייס** (בגרמנית: ) הוא פלנטריום בברלין, ואחד ממצפי הכוכבים המודרניים הגדולים באירופה. הפלנטריום נמצא בגבול שיכון ארנסט-תלמן-פארק ברובע פרנצלאואר ברג בברלין.

## היסטוריה
הפלנטריום של צייס היה אחד הבניינים האחרונים שנבנו בגרמניה המזרחית. הוא נבנה ב-1987, יום השנה ה-750 לברלין. תכנון האזור החל בעבודות גז ישנות שנועדו להריסה עד 1981. יום השנה נתן הזדמנות לממשלה הקומוניסטית ליצור סגנון דיור חדש, בנייני מגורים רבי קומות דקורטיביים, מרכז תרבות עם מסעדות ופלנטריום שאמור היה להיות גדול יותר ממצפה הכוכבים של ארכנהולד בברלין.

הבניין תוכנן על ידי האדריכל ארהרד גיסקה (Erhardt Gißke), ונפתח ב-9 באוקטובר 1987.

## תיאור
כיפת האולם המרכזי היא בקוטר 23 מטר ומצוידת במקרן פלנטריום *Universarium IX* מבית צייס.

בבניין יש בית קפה ובית קולנוע עם 160 מקומות ישיבה. באולם הכיפה יש מקרן פלנטריום, 100 מקרני שקופיות, מופעי לייזר, ציוד סאונד ואולפן הקלטות למופעים.

## שימושים
הבניין משמש למופעי אסטרונומיה, ואולם הכיפה עם 292 מושבים מאפשר גם קונצרטים מוזיקליים ודרמת אודיו, עם "תיאטרון אודיו תחת שמי כוכבים" מאז 1995.

הבניין הוא אחד ממקומות ההקרנה של פסטיבל הסרטים הבין-לאומי בברלין שמתקיים כל שנה בפברואר. יש בו שני חללים זמינים להקרנות סרטים: אולם הפלנטריום עם 307 מושבים, ואולם קולנוע עם 160 מושבים.

## קישורים חיצוניים

*  
* אודיסיאה ומדע בדיוני בפלנטריום

## הערות שוליים

קטגוריה:ברלין: מבנים
קטגוריה:פלנטריומים
קי-יאנה הובר

**קי-יאנה דלאנו הובר** (נולד ב-18 בינואר 2002) הוא כדורגלן הולנדי ממוצא סורינאמי שמשחק בעמדת הבלם בוולברהמפטון וונדררס מהפרמייר ליג.

## קריירה
הובר נולד באמסטרדם שבהולנד. אביו, שהיה שחקן פוטבול בעברו, קרא לו על שמו של שחקן הפוטבול קי-יאנה קרטר (), ששיחק ב-NFL.

בדצמבר 2018, הוא התחיל להתאמן עם הקבוצה הבוגרת של ליברפול, בזמן שמאמן הקבוצה יורגן קלופ תיאר אותו בעל ביטחון עצמי" ו"נחמד לצפייה". הובר קיבל את הספרה 51, לקראת משחק במסגרת גביע ה-FA של ליברפול מול וולברהמפטון וונדררס ב-7 בינואר 2019 באצטדיון מוליניו. שבמהלך המשחק נכנס למגרש כמחליף לדיאן לוברן שנפצע בדקות הראשונות. הופעתו של הובר הפכה אותו לשחקן הצעיר ביותר ששיחק אי פעם עבור ליברפול בגביע ה-FA.

ב-19 בספטמבר 2020, הובר חתם בוולברהמפטון וונדררס, בסכום של כ-9 מיליון פאונד. ב-27 בספטמבר 2020, הוא ערך את הופעת הבכורה שלו בפרמייר ליג ובמדי וולברהמפטון וונדררס, בהפסד 4-0 נגד וסטהאם יונייטד.

ב-23 ביוני 2022 הושאל הובר אל פ.ס.וו. איינדהובן. ב-23 בינואר 2023 הושאל אל סטוק סיטי עד לסיום העונה, ב-10 במרץ כבש צמד בניצחון 2-3 נגד בלקברן רוברס. בסוף העונה הוארך תוקף ההשאלה שלו לעונה נוספת.

ב-21 באוגוסט 2024 הושאל הובר אל אוסר מהליג 1. ב-25 באוגוסט ערך את הופעת הבכורה שלו בקבוצה בהפסד נגד נאנט.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני ליברפול
קטגוריה:כדורגלני פ.ס.וו. איינדהובן
קטגוריה:כדורגלני וולברהמפטון וונדררס
קטגוריה:כדורגלני סטוק סיטי
קטגוריה:כדורגלני אוסר
קטגוריה:ספורטאים הולנדים באנגליה
קטגוריה:ספורטאים הולנדים בצרפת
קטגוריה:הולנדים שנולדו ב-2002
לאנדרו אנטונטי

**לאדרו אנטונטי לופס** (בספרדית: **Leandro Antonetti López**; נולד ב-13 בינואר 2003) הוא כדורגלן פוארטוריקני בעל אזרחות ספרדית המשחק באסטרלה דה אמדורה מליגת העל הפורטוגלית ובנבחרת פוארטו ריקו.

## קריירת מועדונים
אנטונטי נולד במורסיה בעת שאביו שיחק בספרד בליגת הכדורעף המקומית. אנטונטי התחיל לשחק כדורגל בקאוגס באירואה בפוארטו ריקו. בהמשך שיחק גם בפוארטו ריקו סורף, צ'ובנטודה אורוסו ובקיץ  הצטרף למחלקת הנוער של דפורטיבו לוגו.

באוקטובר  הצטרף לקבוצת המילואים של המועדון ובעונתו הראשונה כבש 11 שערים ב-25 משחקי ליגה. ב-20 במאי 2022 ערך את הופעת הבכורה שלו בקבוצה בהפסד 1-0 לריאל סרגוסה.

ב-30 באוגוסט 2024 חתם בסביליה והצטרף לקבוצת המילואים. ב-25 בינואר 2025 ערך הופעת בכורה בקבוצה הבכירה של סביליה בלה ליגה בתיקו 1–1 נגד אספניול.

ב-1 בספטמבר 2025 חתם באסטרלה דה אמדורה מליגת העל הפורטוגלית. ב-14 בספטמבר ערך הופעת בכורה בליגת העל הפורטוגלית בהפסד 0–2 לויטוריה דה גימראייש.

## קריירה בינלאומית
אנטונטי משחק כיום בנבחרת הנוער של פוארטו ריקו.

ב-9 ביוני 2022 ערך את הופעת הבכורה שלו בנבחרת הבוגרת בניצחון 0-3 נגד . ב-23 במרץ 2023 הבקיע את שער הבכורה שלו בניצחון 1-3 נגד .

## קישורים חיצוניים

קטגוריה:כדורגלנים ספרדים
קטגוריה:כדורגלנים פוארטו ריקנים
קטגוריה:חלוצי כדורגל ספרדים
קטגוריה:חלוצי כדורגל פוארטו ריקנים
קטגוריה:מורסיה: כדורגלנים
קטגוריה:כדורגלני דפורטיבו לוגו
קטגוריה:כדורגלני סביליה
קטגוריה:כדורגלני אסטרלה דה אמדורה
קטגוריה:ספרדים ממוצא פוארטו ריקני
קטגוריה:כדורגלני גביע הזהב 2023
קטגוריה:ספרדים שנולדו ב-2003
אקור אדמס

**אקור ג'רום אדמס** (נולד ב-29 בינואר 2000) הוא כדורגלן ניגרי המשחק בעמדת החלוץ בסביליה מהלה ליגה ובנבחרת ניגריה.

## קריירה
באוגוסט 2018, אדמס הצטרף לסוגנדאל הנורווגית ממחלקת הנוער של ג'מבה פוטבול אקדמי בניגריה. אדמס ערך את הופעת הבכורה עבור המועדון ב-28 באוגוסט 2018. חוזהו של אדמס בסוגנדאל הסתיים בסוף עונת 2021, עונה בה כבר 10 שערים ב-28 משחקים. ב-2 בדצמבר 2021, חתם  אדמס על חוזה לשלוש שנים בלילסטרום.

ב-2 באפריל 2022, ערך אדמס את הופעת הבכורה שלו בליגה הנורווגית, בתיקו 2-2 נגד האמקאם, משחק בו אף כבש שער. באוגוסט 2023, חתם אדמס במונפלייה הצרפתית.

ב-27 בינואר 2025 חתם אדמס בסביליה מהלה ליגה.

## קריירה בין-לאומית
בשנת 2025 החל אדמס לשחק בנבחרת ניגריה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני לילסטרום
קטגוריה:כדורגלני מונפלייה
קטגוריה:כדורגלני סביליה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2025
קטגוריה:ספורטאים ניגרים בנורווגיה
קטגוריה:ספורטאים ניגרים בצרפת
קטגוריה:ספורטאים ניגרים בספרד
קטגוריה:ניגרים שנולדו ב-2000
מילוש קרקז

**מילוש קֶרְקֶז** (בסרבית: **Милош Керкез**; נולד ב-7 בנובמבר 2003 בוורבאס שבסרביה ומונטנגרו) הוא כדורגלן הונגרי-סרבי המשחק בעמדת המגן השמאלי בליברפול ובנבחרת הונגריה.

## קריירת מועדונים
קרקז גדל במחלקות הנוער של פ.ק. ורבאס, ראפיד וינה, הודמזוושרהיי וגיור. בשנת 2020 החל לשחק בקבוצה הבוגרת של גיור במסגרת ליגת המשנה ההונגרית, וערך 16 הופעות ליגה במדי המועדון.

ב-2 בפברואר 2021 חתם קרקז במילאן מהסרייה א'. הוא שיחק בקבוצת הנוער במהלך תקופתו במועדון.

ב-29 בינואר 2022 חתם קרקז בא.ז. אלקמאר מליגת העל ההולנדית.

ב-20 ביולי 2023 חתם בבורנמות' מהפרמייר ליג.

ב-26 ביוני 2025 חתם ל-5 שנים בליברפול תמורת 40 מיליון פאונד. ב-10 באוגוסט ערך הופעת בכורה בקבוצה, בהפסד לקריסטל פאלאס במשחק מגן הקהילה לאחר דו-קרב פנדלים. ב-15 באוגוסט 2025 ערך הופעת בכורה בפרמייר ליג בניצחון 2-4 על קבוצתו לשעבר בורנמות'. ב-25 באוקטובר 2025 כבש שער בכורה בהפסד 2-3 לברנטפורד.

## קריירה בינלאומית
ב-23 בספטמבר 2022 ערך קרקז את הופעת הבכורה שלו בנבחרת הונגריה, בניצחון 0–1 על נבחרת גרמניה במסגרת ליגת האומות 2022/23.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:מגני כדורגל הונגרים
קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני גיור
קטגוריה:כדורגלני מילאן
קטגוריה:כדורגלני א.ז. אלקמאר
קטגוריה:כדורגלני בורנמות'
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:ספורטאים סרבים באיטליה
קטגוריה:ספורטאים סרבים בהולנד
קטגוריה:ספורטאים זרים באנגליה
קטגוריה:ספורטאים זרים באיטליה
קטגוריה:ספורטאים זרים בהולנד
קטגוריה:ספורטאים הונגרים באנגליה
קטגוריה:כדורגלני ליברפול
קטגוריה:סרבים שנולדו ב-2003
קטגוריה:הונגרים שנולדו ב-2003
מרטין בטורינה

**מרטין בָּטוּרִינַה** (בקרואטית: **Martin Baturina**; נולד ב-16 בפברואר 2003 בספליט שבקרואטיה) הוא כדורגלן קרואטי המשחק בעמדת הקשר ההתקפי בקבוצת קומו מהסרייה א' ובנבחרת קרואטיה.

## קריירת מועדונים
בטורינה גדל במחלקות הנוער של היידוק ספליט, ר.נ.ק. ספליט ודינמו זאגרב. בשנת 2021 החל לשחק בקבוצה הבוגרת של המועדון במסגרת ליגת העל הקרואטית. בשלוש העונות הראשונות שלו במועדון זכה שלוש פעמים באליפות קרואטיה, ופעם אחת בסופר קאפ הקרואטי.

ב-16 ביוני 2025 חתם בקומו מהסרייה א'. 

## קריירה בינלאומית
בטורינה היה חלק מסגל נבחרת קרואטיה עד גיל 21 לטורניר אליפות אירופה עד גיל 21 בטורניר 2023.

ב-18 בנובמבר 2023 ערך בטורינה את הופעת הבכורה שלו בנבחרת קרואטיה, בניצחון 2-0 על נבחרת לטביה במסגרת מוקדמות יורו 2024.

נכלל בסגל נבחרת קרואטיה לטורניר יורו 2024.

## חיים אישיים
בטורינה הוא בנו של כדורגלן נבחרת קרואטיה לשעבר מטה בטורינה.

## תארים
;דינמו זאגרב
* אליפות קרואטיה (3): 2020/2021, 2021/2022, 2022/2023
* הסופר קאפ הקרואטי (1): 2022/2023

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני דינמו זאגרב
קטגוריה:כדורגלני קומו
קטגוריה:כדורגלני נבחרת קרואטיה
קטגוריה:כדורגלני יורו 2024
קטגוריה:קרואטים שנולדו ב-2003